Արղանամադեն (գետ)

Արղանամադեն, Արգանամադեն գետ Հայկական լեռնաշխարհում. Այսպես է կոչվում Տիգրիսի վտակը վերին հոսանքի շրջանում։ Սկիզբ է առնում Ծովք լճակից (մոտ 1800 մետր բարձրություն), և հարավ֊արևելք ուղղությամբ անցնելով Արղանամադեն քաղաքի մոտով, ընթանում է դեպի հարավ ու Զիբենե գետին միանալուց հետո գոյացնում է Տիգրիսը (Արևմտյան Տիգրիս)։ Արղանամադենի վտակներից են Հենին, Սեյիդը, Հասանը և այլն։ Միջին հոսանքում անցնում է անտառապատ ձորակներով, սնումը՝ անձրևային, վարարումը՝ մայիս֊հունիս ամիսներին։

Ծանոթագրություններ 

Տիգրիս գետի վտակներ
Թուրքիայի գետեր